Μοντέλα Κλιματικής Καταλληλότητας για τα ανήλικα άτομα Caretta caretta στην Μεσόγειο υπό το πρίσμα της κλιματικής αλλαγής
Creators: name: Χατζημέντωρ, Αναστασία Γαβριήλ
Publisher: name: Aristotle University of Thessaloniki
Year: 2020
Subjects: Μοντέλα κλιματικής καταλληλότητας
Θαλάσσιες χελώνες
Μεσόγειος θάλασσα
Climatic suitability models
Sea turtles
Mediterranean sea

description: Τα ανήλικα άτομα Caretta caretta περνούν τη ζωή τους αποκλειστικά σε θαλάσσια ενδιαιτήματα. Ενώ τα ενήλικα άτομα χαίρουν συστηματικότερης παρακολούθησης από τον άνθρωπο, για τα ανήλικα υπάρχει ελλιπής και κατακερματισμένη πληροφορία για το ποιες περιοχές μπορεί να χρησιμοποιούν. Επιπροσθέτως, οι θαλάσσιες περιοχές που χρησιμοποιούν δέχονται πολλαπλές πιέσεις, μεταξύ των οποίων η κλιματική αλλαγή. Η κλιματική αλλαγή μπορεί να υποβαθμίσει τα ενδιαιτήματα τους και να έχει επιπτώσεις στη φυσιολογία των ανήλικων ατόμων, αυξάνοντας τις ενεργειακές τους ανάγκες. Η παρούσα εργασία αποσκοπεί στο χωρικό προσδιορισμό των κλιματικά κατάλληλων ενδιαιτημάτων για τα ανήλικα άτομα Caretta caretta στην περιοχή της Μεσογείου, καθώς και την πιθανή επίδραση που μπορεί να έχει η κλιματική αλλαγή στα πρότυπα κατανομής τους στο μέλλον. Για την πρόβλεψη των περιοχών με υψηλή καταλληλότητα δημιουργήθηκε ένα μοντέλο κλιματικής καταλληλότητας. Το μοντέλο κατασκευάστηκε με δεδομένα παρουσίας και μία σειρά από βιοκλιματικές μεταβλητές. Μέσα από την ανασκόπηση της υπάρχουσας βιβλιογραφίας συγκεντρώθηκαν σημεία παρουσίας ανήλικων Caretta caretta στη Μεσόγειο, τα οποία έχουν αποκτηθεί μέσω δορυφορικής τηλεμετρίας. Τα δεδομένα γεωαναφέρθηκαν και ψηφιοποιήθηκαν. Οι βιοκλιματικές μεταβλητές κατασκευάστηκαν με βάση δεδομένα για τη θερμοκρασία της επιφάνειας της θάλασσας για το παρόν (1986 – 2015) και το μέλλον (2071 – 2100). Τα μελλοντικά δεδομένα θερμοκρασίας βασίστηκαν στο σενάριο κλιματικής αλλαγής RCP 4.5, ως ένα ενδιάμεσο σενάριο εκπομπών αερίων του θερμοκηπίου. Για τη συσχέτιση των σημείων παρουσίας με τις προβλεπτικές βιοκλιματικές μεταβλητές χρησιμοποιήθηκε συνδυασμός έξι αλγορίθμων (ensemble), από τον οποίο εξήχθη η μέση πρόβλεψη για την δυνητική παροντική κλιματική μεταβλητότητα. Αφού αξιολογήθηκε το μοντέλο, στη συνέχεια έγινε προβολή του στο μέλλον. Τα ευρήματα της παρούσας εργασίας αναδεικνύουν ως περιοχές με υψηλότερη κλιματική καταλληλότητα αυτές της κεντρικής και δυτικής Μεσογείου. Στο μέλλον, οι παροντικές περιοχές υψηλής κλιματικής καταλληλότητας υφίστανται χωρική συρρίκνωση, ενώ οι περιοχές που στην παρούσα φάση δεν φαίνεται να επιλέγονται, όπως η ανατολική Μεσόγειος, δείχνουν να αποκτούν μεγαλύτερη κλιματική καταλληλότητα. Γενικότερα, στο μέλλον προβλέπεται αύξηση της κλιματικής καταλληλότητας στη Μεσόγειο για τα ανήλικα άτομα, η χρήση όμως αυτών των περιοχών θα εξαρτηθεί και από άλλους παράγοντες όπως τη δυνατότητα για διασπορά τους, την προσαρμοστική ικανότητα τους, την ύπαρξη ρευμάτων, την παραγωγικότητά τους και το φαινόμενο της φιλοπατρίας στις περιοχές που χρησιμοποιούν. Προτείνεται η περαιτέρω παρακολούθηση των ανήλικων ατόμων καθώς και η διερεύνηση της παρουσίας των ανηλίκων στις δυνητικά κατάλληλες περιοχές. Τέλος, υπάρχει ανάγκη για διερεύνηση της παρουσίας τους στην ανατολική Μεσόγειο με χρήση της δορυφορικής τηλεμετρίας για τον ακριβέστερο χωρικό προσδιορισμό των παρουσιών.
description: The juvenile loggerhead sea turtles, Caretta caretta spend their lives exclusively within the marine environment. Although systematic monitoring efforts take place for adults, information regarding the areas which juveniles inhabit is limited and fragmented. In addition, in marine areas they use, juveniles might be subjected to many pressures, such as climate change. Climate change may cause degradation of the areas that juveniles use and could further have an impact on their physiology, increasing their energetic needs. The goal of the current study is to spatially delineate climatic suitable areas for the juvenile loggerhead sea turtles in the Mediterranean Sea and to investigate the potential effect of climate change on their distribution in the future. A climate suitability model was developed so as to identify areas which could host favorable climatic conditions for immature sea turtles. The model was built based on presence data of juveniles across the Mediterranean and a set of bioclimatic variables. Presence data were collected through a systematic literature review, focusing on locations of juvenile Caretta caretta acquired by means of satellite telemetry. Data were georeferenced and then digitalized. Bioclimatic variables were constructed based on data of sea surface temperature for the current (1986 – 2015) and future (2071 – 2100) conditions. Future climatic data were derived from RCP 4.5 emission scenario. An ensemble modelling approach of six different algorithms was developed, extracting an average of predictions, indicative of the potential current climatic suitability for juveniles. After evaluating model fit, it was projected to the future scenario of climate change. Marine areas of central and western Mediterranean were revealed by the models as areas of high climatic suitability. In the future, areas that currently exhibit high climatic suitability were predicted to be spatially shrinked, whereas in areas located in the eastern Mediterranean, climatic suitability appears to be increased. In general, an increase in climatic suitability for juveniles in the Mediterranean was predicted. Still, whether juvenile loggerhead sea might inhabit these areas depends on several factors such as dispersal ability, adaptive potential, existence of favorable currents, productivity, behaviour of philopatry. Monitoring efforts should focus on the juveniles so as to have a better view on the actual presence of animals in potential suitable areas.